**DÍSZLET- ÉS SZÍNPADÉPÍTÉS**

A művészet ágazaton belül előfordul, hogy az egyes színházi, táncos, zenés vagy film produkciók előadásához, elkészítéséhez színpadra vagy épített környezetre (díszletre) van szükség. A színpad építés is egyes világszintű ismertséget élvező előadóknál, de a filmforgatásokra épített díszletek kivitelezése már sok esetben komoly építőipari tevékenységnek minősül. Az ilyen munkálatok során ugyanazokat az építőipari előírásokat kell betartani, mint bármilyen épület építése esetén.

Az építési munkavégzésnél fontos dokumentumok:

* A munkaterületre érvényes kockázatértékelés (fizikai, kémiai, biológiai és pszichoszociális kockázatokra egyaránt kiterjedően)
* Biztonsági és egészségvédelmi terv
* A munkaterületre specifikált oktatási tematika
* Munka és tűzvédelmi oktatások igazolására, oktatási napló
* Munkaterületi beléptetési dokumentáció (ez név szerint kell, hogy történjen)
* Építési napló

Az építési munkaterületen az alábbi személyek jelenléte és munkavégzése elengedhetetlen:

* Fő építésvezető, építésvezetők
* EHS koordinátor és tanácsadó
* Kiképzett elsősegélynyújtók (a munkavállalói létszám függvényében)
* Biztonsági szolgálat (a beléptetés, vagyonvédelem és rendfenntartás érdekében)

A munkavégzéssel kapcsolatban előforduló veszélyforrások:

* Fizikai veszélyek: Gépek veszélyei, robbanás, tűz, por, zaj, rezgés, elesés, leesés, beesés, elcsúszás veszélye
* Kémiai veszélyek: Az építésnél használt veszélyes anyagok, mint például tömítő anyagok, felületkezelő és bevonó anyagok, ragasztó anyagok, felülettisztító anyagok, takarító szerek
* Biológiai veszélyek: Rovarok csípése, vírusok, baktériumok
* Pszichoszociális veszélyforrások: Munkahelyi zaklatás, bántalmazás, időkényszer, túlmunka, családi problémák stb.

Az ilyen munkavégzés során előforduló veszélyes tevékenységek:

* Magasban végzett munka (állványrendszerek építése, külső homlokzati és belső mennyezeti munkák stb.)
* Munkagödörben, munkaárokban végzett munka
* Tartályokban végzett munka (tartályok belső terének átalakítása, beépítése stb.)
* Vegyi anyagokkal végzett munka (ragasztó, felület kezelő anyagok stb.)
* Elektromos berendezésekkel végzett munka (elektromos kéziszerszámok, gépek)
* Veszélyes gépekkel végzett munka (kézi körfűrész, kézi gyalugép, falmaró stb.)
* Emelőgépek használata (épület, színpad elemek emelése, helyükre illesztése stb.)